Приложение № 15

**ВЪЗЛОЖИТЕЛ: Община Пловдив – Район ”Източен”**

**ИЗПЪЛНИТЕЛ: ……………………………………..**

**ОБЕКТ: „Извършване на хранене в безплатни трапезарии за социално слаби граждани на територията на Район „Източен” – Община Пловдив»**

**ОБОСОБЕНА ПОЗИЦИЯ № …….. -** …………………

# **ДОГОВОР – ПРОЕКТ**

**ЗА ИЗВЪРШВАНЕ НА УСЛУГА**

Днес, …………...2015 година, в град Пловдив, между:

1. **ОБЩИНА ПЛОВДИВ – РАЙОН ”ИЗТОЧЕН”**, със седалище и адрес на управление: гр. Пловдив, ул. “Лев Толстой” № 2, представляван от НИКОЛАЙ ЧУНЧУКОВ – КМЕТ на Район ”Източен”, Община Пловдив, ЕИК 0004715040046, ИН по ДДС BG 000471504, наричана **ВЪЗЛОЖИТЕЛ**, от една страна

и

1. **…………………………………,** със седалище и адрес на управление: ………………………………… и адрес за кореспонденция ……………………………………, регистрирано в Търговския регистър към Агенцията по вписванията с ЕИК …………………, представлявано от ……………………., с ЕГН ………………, в качеството му на управител – от друга страна като **ИЗПЪЛНИТЕЛ,**

на основание чл. 41, ал. 1 от ЗОП и Решение № ………… на Кмета на Район „Източен“ – Община Пловдив за избор на изпълнител, се сключи настоящият договор за следното:

**І. ПРЕДМЕТ НА ДОГОВОРА**

**Чл. 1.** **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** се задължава да предостави услуги в областта на следните социални дейности, посочени в предмета на проведената обществена поръчка, а именно: **„Извършване на хранене в безплатни трапезарии за социално слаби граждани на територията на Район „Източен” – Община Пловдив»** по Обособена позиция № ……. – …………………… съгласно Техническото предложение на **ИЗПЪЛНИТЕЛЯ,** представляващо неразделна част от настоящия договор, а **ВЪЗЛОЖИТЕЛЯТ** да приеме и заплати същото.

**Чл. 2.** Дейността по чл. 1 се извършва ежедневно без заявка на **ВЪЗЛОЖИТЕЛЯ** за броя на хранещите се /броят е отразен в техническото предложение/.

**ІІ. ЦЕНИ И УСЛОВИЯ ПЛАЩАНЕ**

**Чл. 3.** Средствата за дейността по чл. 1 се определят, съгласно приетия от Общински съвет – Пловдив, бюджет на Община Пловдив за съответната година. С Решение № 256, взето с Протокол № 13/09.07.2015 г. на Общинския съвет – Пловдив се определя броят на хранещите се в диетични трапезарии да бъде **до 360 човека за** **район „Източен” – Община Пловдив,** за срок до 75 работни дни в зимните месеци. Със същото Решение е утвърден и размерът на режийните разноски, които се осигуряват от Бюджета на Община Пловдив, и е определен в рамките на 1.80 лв. с вкл. ДДС съответно 1.50 лв. без вкл. ДДС – оклад на човек за един храноден.

**Чл. 4.** Общата стойност на настоящия договор за извършване на посочената услуга, се определя в размер **до .......................... лв.** /.................................. лева/ **с вкл. ДДС** съответно **до ............. лв.** /............................... лева/ **без вкл. ДДС,** с оглед представеното ценово предложение от **ИЗПЪЛНИТЕЛЯ** за дейността, посочена в чл. 1.

**Чл. 5.** Цената се образува съгласно клаузата на чл. 3 от настоящия договор.

**Чл. 6. (1)** На всяко 15-то и последно число от текущия месец, **ИЗПЪЛНИТЕЛЯТ** се задължава да предоставя на **ВЪЗЛОЖИТЕЛЯ** констативен протокол и фактури за предходния месец, съобразно утвърдената “Инструкция, относно изготвянето на периодични отчети и документооборота на социалните трапезарии към Община Пловдив”, въз основа на които се определя размерът на дължимото възнаграждение.

**(2)** **ВЪЗЛОЖИТЕЛЯТ** ще извършва плащането по чл. 4 по банкова сметка на **ИЗПЪЛНИТЕЛЯ** в посочена от него банка в 30 (тридесет) дневен срок след представяне от **ИЗПЪЛНИТЕЛЯ** на констативни протоколи, издадени фактури и други първични документи, доказващи предоставянето на услуга, изготвени за посочения обект, в който ще се извършва услугата, на горепосочените дати за отчитане на **ИЗПЪЛНИТЕЛЯ**.

**(3)** Когато **ИЗПЪЛНИТЕЛЯТ** е сключил договор/договори за подизпълнение, **ВЪЗЛОЖИТЕЛЯТ** извършва окончателно плащане към него, след като бъдат представени доказателства, че **ИЗПЪЛНИТЕЛЯТ** е заплатил на подизпълнителя/подизпълнителите за изпълнените от тях работи, които са приети по реда на ал. 4 на чл. 6.

**(4)** Когато **ИЗПЪЛНИТЕЛЯТ** е сключил договор/договори за подизпълнение, работата на подизпълнителите се приема от **ВЪЗЛОЖИТЕЛЯ** по реда на ал. 1 в присъствието на **ИЗПЪЛНИТЕЛЯ** и подизпълнителя.

**Чл. 7. (1)** Сметката на **ИЗПЪЛНИТЕЛЯ**, по която ще се превеждат сумите е:

**IBAN:** ..........................................

**BIC:** ........................................

**При Банка:** ........................................

**(2)** **ИЗПЪЛНИТЕЛЯТ** е длъжен да уведомява писмено **ВЪЗЛОЖИТЕЛЯ** за всички последващи промени по ал. 1 от настоящия член в срок от 3 дни, считано от момента на промяната. В случай че **ИЗПЪЛНИТЕЛЯТ** не уведоми **ВЪЗЛОЖИТЕЛЯ** в този срок, счита се, че плащанията са надлежно извършени.

### ІІІ. СРОК НА ПРЕДОСТАВЯНЕ

**Чл. 8.** Дейностите по предоставянето на услугата по чл. 1 се извършват ежедневно за срок до 75 /седемдесет и пет/ работни дни. Раздаването на храната ще се извършва всеки работен ден от **....................ч. /......................./ до ......... ч. /............................../** в посочения в офертата на **ИЗПЪЛНИТЕЛЯ**, обект .............................., находящ се в ......................................

**ІV. ПРАВА И ЗАДЪЛЖЕНИЯ НА СТРАНИТЕ**

**IV.1 НА ИЗПЪЛНИТЕЛЯ:**

**Чл. 9.** Да предлага храна в съответния вид, количество/грамаж и качество на мястото за изпълнение, съгласно представената оферта в обществената поръчка. Не се допуска предлагане на храна, приготвена от предходен ден.

**Чл. 10.** В случай, че не приготвя храната на място, да извършва услугата със собствен специализиран транспорт, в сроковете и с качество, предложени от същия в обществената поръчка за определяне на изпълнител по настоящия договор.

**Чл. 11.** **ИЗПЪЛНИТЕЛЯТ** ще осигури и поддържа необходимите организация, материали, оборудване и персонал с подходяща квалификация и опит за извършване на услугата, предмет на договора.

**Чл. 12.** **ИЗПЪЛНИТЕЛЯТ** няма да прехвърля на трети лица изцяло или частично, задълженията си за изпълнение по този договор.

**Чл. 13.** **ИЗПЪЛНИТЕЛЯТ** може да включва в седмичното меню максимум два пъти постно основно ястие, като в тези дни супата трябва да е със съдържание на месо.

**Чл. 14.** Задължително е присъствието на основно месно ястие три пъти в седмицата.

**Чл. 15.** **ИЗПЪЛНИТЕЛЯТ** гарантира качествено предоставяне на услугата на бенефициентите съгласно изискванията на Възложителя и техническото предложение на Изпълнителя.

**Чл. 16.** **ИЗПЪЛНИТЕЛЯТ** се задължава да гарантира добър търговски вид на предлаганите готови храни. Рецептите в представяното от **ИЗПЪЛНИТЕЛЯ** меню, следва да бъдат съобразени с изискванията на „Сборник рецепти за заведенията за обществено хранене”, въз основа на който Дирекция „Социална политика” на Община Пловдив ще осъществява контрол върху качеството и вида, и количеството на продуктите, вложени в предлаганата храна.

**Чл. 17.** Седмичното меню да бъде предоставяно от **ИЗПЪЛНИТЕЛЯ**, една седмица предварително за съгласуване с определен от Дирекция „Социална политика” на Община Пловдив, отговорник.

**Чл. 18.** **ИЗПЪЛНИТЕЛЯТ** има право да създаде организация за предварително требване на правоимащите.

**IV.2 НА ВЪЗЛОЖИТЕЛЯ:**

**Чл. 19.** Да приеме извършваното от **ИЗПЪЛНИТЕЛЯ**, съгласно договореното в този договор и да извърши в срок плащането по него, съгласно условията на настоящия договор.

**Чл. 20.** **ВЪЗЛОЖИТЕЛЯТ** има право да извършва периодичен или текущ контрол, както и да изисква от **ИЗПЪЛНИТЕЛЯ** точно и качествено изпълнение на услугата, предмет на настоящия договор. Контролът по изпълнението на поетите от **ИЗПЪЛНИТЕЛЯ** задължения се извършва от представители на Дирекция „Социална политика” на Община Пловдив.

**Чл. 21.** **ВЪЗЛОЖИТЕЛЯТ** ще съдейства на **ИЗПЪЛНИТЕЛЯ** за осигуряване на информацията, която последният изисква, за да изпълни задълженията си по договора.

**Чл. 22.** **ВЪЗЛОЖИТЕЛЯТ** има право да създаде организация за предварително требване на правоимащите.

V. НЕДОСТАТЪЦИ

**Чл. 23.** Когато **ИЗПЪЛНИТЕЛЯТ** се е отклонил от изискванията на **ВЪЗЛОЖИТЕЛЯ** за изпълнение на възложената услуга, определени в договора и констатирана по надлежния ред, **ВЪЗЛОЖИТЕЛЯТ** има право да откаже нейното приемане и заплащането на част или на цялото възнаграждение, докато първият не възстанови изпълнението на своите задължения по договора.

**Чл. 24.** Когато са налице отклонения от изискванията на **ВЪЗЛОЖИТЕЛЯ** и/или недостатъци на извършената услуга, **ВЪЗЛОЖИТЕЛЯТ** разполага с едно от следните права по избор:

(а) да определи подходящ срок, в който **ИЗПЪЛНИТЕЛЯТ** безвъзмездно да приведе услугата в съответствие с изискванията на **ВЪЗЛОЖИТЕЛЯ** и/или да поправи недостатъците на извършената услуга;

(б) да отстрани сам за сметка на **ИЗПЪЛНИТЕЛЯ** отклоненията от изискванията на **ВЪЗЛОЖИТЕЛЯ**, респективно недостатъците;

(в) да поиска намаление на възнаграждението съразмерно с намалената цена или годност на изпълнението.

**Чл. 25.** Когато отклоненията от изискванията на **ВЪЗЛОЖИТЕЛЯ** и/или недостатъците са съществени, **ВЪЗЛОЖИТЕЛЯТ** може да развали договора на основание чл. 33, ал. 3 от същия, като си запазва правата по раздел VІ.

**Чл. 26**. В случаите по чл. 23 **ИЗПЪЛНИТЕЛЯТ** е длъжен да извърши пълна подмяна/замяна на храната с негодно качество в подходящ срок и изискващото се качество, който срок се определя от **ВЪЗЛОЖИТЕЛЯ**, считано от подаване на сигнал, за констатираното отклонение.

**Чл. 27.** В случаите по чл. 23 се изготвя констативен протокол, който се подписва от представители на **ИЗПЪЛНИТЕЛЯ** и **ВЪЗЛОЖИТЕЛЯ**.

VІ. НЕУСТОЙКИ

**Чл. 28.** Ако **ИЗПЪЛНИТЕЛЯТ** не успее да предостави всички или някоя от услугите в сроковете и/или с качеството, определени в договора, **ВЪЗЛОЖИТЕЛЯТ**, запазвайки правото си за други съдебни претенции по договора, удържа изчислената сума на неустойката от последващо дължимо плащане по договора или от гаранцията за изпълнение на договора, а когато сумата на неустойката е по-голяма от всяко от тях, същата се удържа и от двете, но общо удържаните суми не може да надвишават сумата на неустойката..

**Чл. 29.** Размерът на неустойката за некачествено изпълнение се определя като сума, изчислена на база на цената на просрочените и/или неизвършени услуги, периода на забава до действителното изпълнение и процента на дължимата неустойка, определен в договора.

**Чл. 30.** Размерът на неустойката за некачествено изпълнение се определя като сума, изчислена на база на цената по договора и процента на дължимата неустойка, определен в договора.

**Чл. 31.** При достигане максималния размер на неустойката, определена в договора, **ВЪЗЛОЖИТЕЛЯТ** може да прекрати договора в съответствие с условията на настоящия договор.

**Чл. 32.** За неизпълнение на задълженията си по настоящия договор, **ИЗПЪЛНИТЕЛЯТ** дължи неустойка в размер на 0,2 % (нула цяло и два процента) на ден върху стойността на неизпълнението на договорените задължения, но не повече от 10 % (десет процента) от стойността на неизпълнението, както и обезщетение за претърпените вреди в случаите, в които те надхвърлят договорената неустойка.

**VІІ. ПРЕКРАТЯВАНЕ НА ДОГОВОРА**

**Чл. 33.** Настоящият договор се прекратява:

(1) При изтичане срока на същия;

(2) При пълно или частично спиране на изпълнението на договора от страна на **ИЗПЪЛНИТЕЛЯ**, по причина за която той отговаря – едностранно от **ВЪЗЛОЖИТЕЛЯ**;

(3) Когато отклоненията от изискванията на **ВЪЗЛОЖИТЕЛЯ** и/или недостатъците са съществени – едностранно от **ВЪЗЛОЖИТЕЛЯ**.

(4) При условията на чл. 43, ал. 4 от ЗОП.

**VIIІ. ОБЩИ ПОЛОЖЕНИЯ**

**Чл. 34**. Настоящият договор е със срок на действие до 75 работни дни и влиза в сила, **считано от ………………………. год.**

**Чл. 35.** При промяна на адреса, съответната страна е длъжна да уведоми другата в тридневен срок от промяната.

**Чл. 36.** По време на изпълнението на договора **ИЗПЪЛНИТЕЛЯТ** няма право да разкрива информация по договора или по някоя от клаузите му, или по отношение на техническите изисквания, или съответна информация, предоставена от или от името на **ВЪЗЛОЖИТЕЛЯ**, без предварителното писмено съгласие на **ВЪЗЛОЖИТЕЛЯ** на лица, различни от наетите от **ИЗПЪЛНИТЕЛЯ**. Разкриването на информация пред такива наети лица се извършва конфиденциално и само до необходимото ниво за целите на договора.

**Чл. 37.** **След изтичане срока на валидност на предложението и промяна на стойността по Решение № 256, взето с Протокол № 13/09.07.2015 г. на Общинския съвет – Пловдив, цената се определя, съгласно определеното като субсидия от Общински съвет – Пловдив за един храноден с приетия бюджет на Община Пловдив за 2016 г., при спазване разпоредбите на ЗОП след уведомяване на Изпълнителя.**

**Чл. 38.** **ИЗПЪЛНИТЕЛЯТ** е длъжен да уведомява писмено **ВЪЗЛОЖИТЕЛЯ** за всички промени относно статута си, реорганизация, промени в търговската, данъчна и други регистрации, банкова сметка, откриване процедура по ликвидация, закриване, както и всички други настъпили изменения, касаещи страните и предмета на договора в три дневен срок от извършването им, като представя надлежно заверено копие от документа.

**Чл. 39. (1)** При подписване на настоящия договор **ИЗПЪЛНИТЕЛЯТ** е внесъл **гаранция за изпълнение** в размер на **3% (три процента) от стойността на договора без ДДС.**

**(2) ВЪЗЛОЖИТЕЛЯТ** освобождава гаранцията за изпълнение в едномесечен срок от изпълнение на задълженията по договора след получаване на писмено уведомление от **ИЗПЪЛНИТЕЛЯ** за приключване на изпълнението на задълженията му по договора, осен в случаите на усвояването й, поради неизпълнение.

**Чл. 40.** Нито една от страните няма право да прехвърля правата и задълженията, произтичащи от този договор.

**Чл. 41.** Възникналите спорове между страните се решават чрез преговори, а при невъзможност – по съдебен ред по местоседалище на **ВЪЗЛОЖИТЕЛЯ**, съгласно чл. 117, ал. 2 от ГПК.

**Чл. 42**. За всички неуредени в настоящия договор въпроси се прилагат разпоредбите на Търговския закон, Закона за задълженията и договорите, Закона за обществените поръчки и всички други относими разпоредби на действащото в Република България законодателство.

**Чл. 43.** Настоящият договор не може да бъде изменян и допълван, освен в изрично изброените в ЗОП хипотези.

Неразделна част от настоящия договор е Офертата на **Изпълнителя** с вх. № ................. от .....................2015 г. с всички приложения към нея ведно с Техническо предложение за изпълнение на поръчката и Финансово предложение – ценова оферта.

Настоящият договор се изготви и подписа в четири еднообразни екземпляра – три за **Възложителя** и един за **Изпълнителя**.

**ВЪЗЛОЖИТЕЛ: ИЗПЪЛНИТЕЛ:**

*Кмет на Район “Източен”:* ………………...  **..............................................**

/Николай Чунчуков**/ /**................... - ................/

Съгласували:

Директор Дирекция „Б, ФС и СД” ....................

/Стефка Чолакова/

Главен юрисконсулт: ....................................

/Станислава Колева – Трендафилова/